**Zdôvodnenie zmien Integrovaného regionálneho operačného programu (verzia 15.0)**

1. **Presuny finančných prostriedkov v rámci prioritných osí a úprava finančného plánu IROP**

Za účelom zabezpečenia efektívnej implementácie operačného programu a včasnej prípravy na jeho ukončenie Riadiaci orgán pre IROP (ďalej aj „RO pre IROP“) realizuje zmeny finančného plánu prevodom finančných prostriedkov medzi prioritnými osami toho istého programu v rámci tej istej kategórie regiónu a toho istého fondu do 30. septembra 2023[[1]](#footnote-1). Snahou RO pre IROP je týmto pokryť požiadavky na alokácie jednotlivých prioritných osí a prípadné finančné odchýlky konečných zostatkov na konci programového obdobia vysporiadať predovšetkým flexibilitou platieb na každú prioritnú os za jednotlivé fondy a za jednotlivé kategórie regiónov[[2]](#footnote-2).

Aktuálny stav implementácie prioritných osí dotknutých predkladanou revíziou je nasledovný[[3]](#footnote-3):

**Prioritná os 2:**

* 74 mimoriadne ukončených projektov v sume 44,4 mil. Eur (zdroj EÚ),
* 34 vysoko rizikových projektov[[4]](#footnote-4),
* 7 projektov s plánovaným odstúpením od zmluvy o NFP v sume 1,6 mil. Eur (zdroj EÚ).

Na úrovni jednotlivých špecifických cieľov prioritnej osi 2 **v území menej rozvinutého regiónu** (ďalej aj „MRR“) je rozdielny stav implementácie, pričom k najvyšším odhadovaným úsporám na základe predloženého návrhu dochádza v špecifických cieľoch 2.1.1, 2.1.2, 2.2.1 a 2.2.3. V uvedených špecifických cieľoch je jednak najviac vysoko rizikových projektov a zároveň veľký počet už úspešne ukončených projektov, čo vytvára predpoklady na presun potenciálnych voľných zdrojov primárne do prioritnej osi 1. Taktiež dochádza k presunu vo vnútri prioritnej osi 2 zo špecifického cieľa 2.2.3 na špecifický cieľ 2.2.2.

V rámci špecifického cieľa 2.1.2 a 2.1.3 **v území MRR** dochádza na základe komunikácie so Sprostredkovateľským orgánom Ministerstvo zdravotníctva SR (ďalej aj „SO MZ SR“) k presunu alokácie do špecifického cieľa 2.1.4 a do špecifického cieľa 1.1. a to na základe reálneho stavu implementácie a nezazmluvnenej alokácie. SO MZ SR vyčíslil v rámci špecifického cieľa 2.1.3 úspory vo výške 3 969 165 Eur (zdroj EÚ), ktoré sa presúvajú do špecifického cieľa 1.1.

**V území viac rozvinutého regiónu** (ďalej aj „VRR“) v prioritnej osi 2 identifikoval RO pre IROP na úrovni jednotlivých špecifických cieľov voľné zdroje bez potenciálu kontrahovania v sume **18,8 mil. Eur** (zdroj EÚ), ktoré navrhuje využiť na implementáciu dopravných projektov v prioritnej osi 1 prostredníctvom finančných nástrojov (zmluva o financovaní so Slovak Investment Holding).

**Prioritná os 3:**

* čerpanie prioritnej osi na úrovni 39,39 % z alokácie[[5]](#footnote-5),
* 13 mimoriadne ukončených projektov,
* 16 projektov s plánovaným odstúpením od zmluvy o NFP.

Potenciálne voľné zdroje v prioritnej osi 3 navrhuje RO pre IROP presunúť do prioritnej osi 1 na oblasť udržateľnej regionálnej mobility a do modernizácie ciest II. a III. triedy prostredníctvom finančných nástrojov.

Na základe vyššie uvedených údajov z implementácie projektov (predovšetkým vysoko rizikové projekty a projekty s plánovaným odstúpením od zmluvy o NFP) eviduje RO pre IROP **v prioritnej osi 2** potencionálne **voľné zdroje** v sume **46 mil. Eur** (zdroj EÚ), **v prioritnej osi 3** v sume **5 mil. Eur** (zdroj EÚ) a **v prioritnej osi 5** v sume **0,2 mil. Eur** (zdroj EÚ).

**Celkové potencionálne voľné prostriedky v sume 51 mil. Eur** (zdroj EÚ) presúva RO pre IROP **do prioritnej osi 1**, v ktorej evidujeme vysoký dopyt v zazmluvnených projektoch s možnosťou jeho uspokojenia a vyčerpania týchto zdrojov uvoľnených v rámci vyššie uvedených dvoch prioritných osí IROP. Nová alokácia v PO1 je určená na dofinancovanie projektov v realizácii, ktoré budú ukončené do konca roka 2023 a svojimi výsledkami prispejú k podpore trvalo udržateľného miestneho/regionálneho dopravného systému a napomáhajú odstraňovať disparity v jednotlivých oblastiach v rámci celého územia SR.

Globálne možno skonštatovať, že cieľom presunov medzi a v rámci prioritných osí je **vyrovnanie stavu nadkontrahovania medzi jednotlivými prioritnými osami**, pričom nadkontrahovanie v prioritnej osi 1 bude po vykonaní revízie 15.0 na úrovni 141,11%. Vzhľadom na skutočnosť, že RO je povinný plniť svoje zmluvné záväzky v prípade úspešnej implementácie RO nadkontrahované projekty dofinancuje zo štátneho rozpočtu. Cieľom revízie je minimalizovať riziko možného nedočerpania zdrojov na nulu.

Ku dňu predloženia revízie IROP, verzia 15.0, sú všetky výstupové merateľné ukazovatele naplnené, pričom plánovaný presun alokácií v rámci revízie nebude mať za následok neplnenie cieľov stanovených v IROP na úrovni programu. Ciele IROP na naplnenie stratégie Únie na zabezpečenie inteligentného, udržateľného a inkluzívneho rastu zostávajú bez zmeny.

S cieľom zabezpečiť efektívnu implementáciu IROP a včasnú prípravu jeho ukončenia obsahuje návrh revízie IROP, verzia 15.0, zmeny finančného plánu tak, aby boli odchýlky konečných zostatkov na konci programového obdobia vysporiadané predovšetkým prostredníctvom flexibility platieb na každú prioritnú os a za kategórie regiónov[[6]](#footnote-6).

Predmetné úpravy a realokácie finančných zdrojov boli konzultované s SO pre IROP (najmä MZ SR a MK SR). Vedenie riadiaceho orgánu pre IROP sa na pravidelnej báze stretáva aj s predstaviteľmi Národnej siete MAS a Združenia miest a obcí, kde je diskutovaný stav implementácie.

Uvedenými úpravami finančného plánu IROP nie je ohrozené plnenie článku 7 nariadenia Európskeho Parlamentu a Rady (EÚ) č. 1301/2013.

**Tabuľka č. 1 Presuny finančných prostriedkov v rámci prioritných osí a úprava finančného plánu IROP**

| **Prioritná os** | **Špecifický cieľ  (skrátený názov) /**  **Kategória regiónu** | **Kategória regiónu** | **Alokácia IROP, verzia 14.1** | **Zmeny v alokáciách** | **Alokácia IROP, verzia 15.0** | **Špecifikácia presunov finančných prostriedkov** |
| --- | --- | --- | --- | --- | --- | --- |
| **1. Bezpečná a ekologická doprava v regiónoch** | 1.1. Cesty | MRR | 199 091 177 | 24 739 609 | 223 830 786 | presun z PO2 |
| VRR | 5 580 000 | 19 860 819 | 25 440 819 | presun z PO2, PO3, PO5 a zo ŠC 1.2.1 a ŠC 1.2.2 |
| 1.2.1. Verejná osobná doprava | MRR | 79 787 476 | 6 835 468 | 86 622 944 | presun zo ŠC 2.2.1 a z PO3 |
| VRR | 9 640 604 | - 296 507 | 9 344 097 | presun do ŠC 1.1 |
| 1.2.2. Cyklodoprava | MRR | 58 315 577 | 0 | 58 315 577 |  |
| VRR | 3 890 000 | - 1 180 | 3 888 820 | presun do ŠC 1.1 |
| **Spolu MRR** | MRR | 337 194 230 | 31 575 077 | 368 769 307 |  |
| **Spolu VRR** | VRR | 19 110 604 | 19 563 132 | 38 673 736 |  |
| **Spolu za PO** |  | 356 304 834 | 51 138 209 | 407 443 043 |  |
| **2.**  **Ľahší prístup k efektívnym a kvalitnejším službám** | 2.1.1. Komunitné služby | MRR | 48 857 008 | - 15 720 115 | 33 136 893 | presun do ŠC 1.1 |
| VRR | 9 558 085 | - 4 699 826 | 4 858 259 | presun do ŠC 1.1 |
| 2.1.2. Centrá integrovanej zdravotnej starostlivosti | MRR | 53 388 007 | -14 275 509 | 39 112 498 | presun do ŠC 2.1.4 a ŠC 1.1 |
| VRR | 0 | - | - |  |
| 2.1.3. Nemocnice | MRR | 162 618 791 | - 3 969 165 | 158 649 626 | presun do ŠC 1.1 |
| VRR | 0 | - | - |  |
| 2.1.4. Posilnenie kapacít v zdravotníckom systéme a ochrana verejného zdravia ako reakciu na pandémiu COVID- 19 | MRR | 108 112 570 | 9 876 914 | 117 989 484 | presun zo ŠC 2.1.2 |
| VRR | 16 358 121 | 1 075 789 | 17 433 910 | presun zo ŠC 2.2.3 |
| 2.2.1. Materské školy | MRR | 56 469 279 | - 2 341 183 | 54 128 096 | presun do ŠC 1.2.1 |
| VRR | 30 908 209 | -13 895 955 | 17 012 254 | presun do ŠC 1.1 |
| 2.2.2. Základné školy | MRR | 31 324 934 | 7 852 466 | 39 177 400 | presun zo ŠC 2.2.3 |
| VRR | 2 673 293 | -240 799 | 2 432 494 | presun do ŠC 1.1 |
| 2.2.3. Stredné odborné školy | MRR | 99 719 181 | - 8 504 200 | 91 214 981 | presun do ŠC 2.2.2 a do ŠC 1.1 |
| VRR | 8 009 292 | -1 086 147 | 6 923 145 | presun do ŠC 2.1.4 a do ŠC 1.1 |
| **Spolu MRR** | MRR | 560 489 770 | -27 080 792 | 533 408 978 |  |
| **Spolu VRR** | VRR | 67 507 000 | -18 846 938 | 48 660 062 |  |
| **Spolu za PO** |  | 627 996 770 | -45 927 730 | 582 069 040 |  |
| **3.**  **Mobilizácia kreatívneho potenciálu v regiónoch** | 3.1. Kultúrny a kreatívny priemysel | MRR | 67 067 214 | -4 494 285 | 62 572 929 | presun do ŠC 1.2.1 |
| VRR | 8 020 472 | -500 000 | 7 520 472 | presun do ŠC 1.1 |
| **Spolu MRR** | MRR | 67 067 214 | -4 494 285 | 62 572 929 |  |
| **Spolu VRR** | VRR | 8 020 472 | -500 000 | 7 520 472 |  |
| **Spolu za PO** |  | 75 087 686 | -4 994 285 | 70 093 401 |  |
| **4.**  **Zlepšenie kvality života v regiónoch s dôrazom na životné prostredie** | 4.1. Zvýšenie energetickej efektívnosti bytových domov | MRR | 177 406 103 | 0 | 177 406 103 |  |
| VRR | 17 424 206 | 0 | 17 424 206 |  |
| 4.2.1. Zásobovanie pitnou vodou a kanalizácie | MRR | 44 156 474 | 0 | 44 156 474 |  |
| VRR | - | 0 | - |  |
| 4.3.1. Zelená infraštruktúra | MRR | 40 229 729 | 0 | 40 229 729 |  |
| VRR | - | 0 | - |  |
| **Spolu MRR** | MRR | 261 792 306 | 0 | 261 792 306 |  |
| **Spolu VRR** | VRR | 17 424 206 | 0 | 17 424 206 |  |
| **Spolu za PO** |  | 279 216 512 | 0 | 279 216 512 |  |
| **5.**  **Miestny rozvoj vedený komunitou** | 5.1.1. Zvýšenie zamestnanosti | MRR | 35 397 000 | 0 | 35 397 000 |  |
| VRR | 82 585 | 0 | 82 585 |  |
| 5.1.2. Zlepšenie udržateľných vzťahov | MRR | 19 451 205 | 0 | 19 451 205 |  |
| VRR | 390 730 | -216 194 | 174 536 | presun do ŠC 1.1 |
| **Spolu MRR** | MRR | 54 848 205 | - | 54 848 205 |  |
| **Spolu VRR** | VRR | 473 315 | -216 194 | 257 121 |  |
| **Spolu za PO** |  | 55 321 520 | -216 194 | 55 105 326 |  |
| **6.**  **Technická pomoc** | 6.1. Podpora efektívnej implementácie | MRR | 54 019 725 | 0 | 54 019 725 |  |
| VRR | 1 930 275 | 0 | 1 930 275 |  |
| 6.2. Publicita, informovanie a podpora prijímateľov | MRR | 5 841 275 | 0 | 5 841 275 |  |
| VRR | 208 725 | 0 | 208 725 |  |
| **Spolu MRR** | **MRR** | **59 861 000** | **0** | **59 861 000** |  |
| **Spolu VRR** | **VRR** | **2 139 000** | **0** | **2 139 000** |  |
| **Spolu za PO** |  | **62 000 000** | **0** | **62 000 000** |  |
| **7.**  **REACT- EÚ** | 7.1. Zvýšenie atraktivity a konkurencieschopnosti verejnej osobnej dopravy | N/A | 4 840 000 | 0 | 4 840 000 |  |
| 7.2. Zvýšenie atraktivity a prepravnej kapacity nemotorovej dopravy (predovšetkým cyklistickej dopravy) na celkovom počte prepravených osôb | N/A | 24 674 489 | 0 | 24 674 489 |  |
| 7.3. Zlepšenie environmentálnych aspektov v mestách a mestských oblastiach | N/A | 11 390 195 | 0 | 11 390 195 |  |
| 7.4. Zvýšenie kapacít základných škôl v Bratislavskom kraji | N/A | 29 704 400 | 0 | 29 704 400 |  |
| 7.5. Zvýšenie počtu žiakov stredných odborných škôl na praktickom vyučovaní v Banskobystrickom kraji | N/A | 11 505 379 | 0 | 11 505 379 |  |
| 7.6. Predprojektová príprava | N/A | 7 351 186 | 0 | 7 351 186 |  |
| 7.7. Podpora udržateľnosti a odolnosti kultúrnych inštitúcii | N/A | 14 850 600 | 0 | 14 850 600 |  |
| 7.8. Zvýšenie energetickej efektívnosti bytových domov | N/A | 47 800 000 | 0 | 47 800 000 |  |
| **Spolu za PO** |  | 152 116 249 | 0 | 152 116 249 |  |
| **8.**  **Technická pomoc – REACT- EÚ** | 8.1. Podpora vytvorenia regionálnych štruktúr na programové obdobie 2021 -  2027 | N/A | 5 000 000 | 0 | 5 000 000 |  |
| 8.2. Podpora existujúcich RO/SO pre IROP pri implementácii REACT- EÚ | N/A | 2 300 000 | 0 | 2 300 000 |  |
| **Spolu za PO** |  | 7 300 000 | 0 | 7 300 000 |  |
| **9. FAST**  **CARE** | 9.1. Riešenie migračných výziev v dôsledku vojenskej agresie | MRR | 236 830 444 | 0 | 236 830 444 |  |
| VRR | 7 184 012 | 0 | 7 184 012 |  |
| **Spolu za PO** |  | 244 014 456 | 0 | 244 014 456 |  |
| **10.**  **Podpora pre zmiernenie dôsledkov energetickej krízy -  SAFE** | 10.1. Zníženie negatívnych dôsledkov energetickej krízy na ohrozené skupiny | N/A | 76 366 735 | 0 | 76 366 735 |  |
| **Spolu za PO** |  | 76 366 735 | 0 | 76 366 735 |  |
| **Spolu** | **Spolu MRR** | MRR | 1 578 083 169 | 0 | 1 578 083 169 |  |
| **Spolu VRR** | VRR | 121 858 609 | 0 | 121 858 609 |  |
| **Spolu REACT- EÚ** | N/A | 235 782 984 | 0 | 235 782 984 |  |
| **Spolu IROP** |  | 1 935 724 762 | 0 | 1 935 724 762 |  |

1. OZNÁMENIE KOMISIE - Usmernenia k ukončeniu operačných programov prijatých na účely využívania pomoci z Európskeho fondu regionálneho rozvoja, Európskeho sociálneho fondu, Kohézneho fondu a Európskeho námorného a rybárskeho fondu a programov cezhraničnej spolupráce v rámci nástroja predvstupovej pomoci (IPA II)(2014 – 2020) (2022/C 474/01) [↑](#footnote-ref-1)
2. Čl. 130(3) všeobecného nariadenia. [↑](#footnote-ref-2)
3. Údaje od začiatku roku 2023. [↑](#footnote-ref-3)
4. Vo všetkých identifikovaných rizikových projektoch nemusí dôjsť k mimoriadnemu ukončeniu, teda k nedočerpaniu zazmluvnenej sumy. [↑](#footnote-ref-4)
5. Údaj k 1.9.2023. [↑](#footnote-ref-5)
6. Čl. 130(3) všeobecného nariadenia. [↑](#footnote-ref-6)